Hond tydens inbraak met mes gesteekDie hond wat met die mes gesteek is. Foto: ER24 Paramedici het Dinsdag ŉ hond in ŉ ambulans na ŉ veearts geneem nadat hy glo deur ŉ inbreker met ŉ mes gesteek is. Chitra Bodasing Harduth, woordvoerder van ER24, het gesê die hond, glo sowat vyf jaar oud, is in die bors met ŉ mes gesteek. “Paramedici van ER24 is deur wagte van ŉ veiligheidsmaatskappy na die huis in Allens Nek in Roodepoort ontbied. Die hond het baie bloed verloor en die wagte het die hond probeer stilhou om te help.” Volgens Bodasing Harduth is die hond in ŉ ambulans na ŉ veearts in Randparkrif geneem. “Ons hoop almal op die toneel en die veeartse se moeite sal bydra tot die hond se herstel,” het sy gesê. Lees ook: [OPVOLG] Hond oorleef panga-aanval